Erling Kittelsen

Erling Kittelsen (født 1946) er en norsk forfatter, lyriker og dramatiker.Hadle Oftedal Andersen: Trollbindar - Erling Kittilsen 75 år - Bokmagasinet/Klassekampen 10. april 2021  

Han er magister (mag.art.) i religionshistorie fra Universitetet i Bergen (UiB) (1974). 

Erling Kittelsen debuterte med diktsamlingen Ville fugler i 1970 og har utgitt dikt, fabler, et par romaner, gjendiktninger og dramatikk. Han har fått mange litterære priser og utmerkelser. Hans seneste diktsamling, Diktet løper som en by, utkom i 2010, og i 2013 kom romanen Jeg, Jako. Kittelsen er kalt motstandsdikter, at han kommer med nødvendig motkraft til vår økonomiserte kultur. Samtidig finner han innganger til mytologi og urgammel erfaring som bærer og viderefører vår menneskelighet. Det mørkeste sted er der det skjer, midt i verden, sier han. Han peker på det som kan bli framtidas kollektive bilder, det som binder folkeslagene sammen.

Han har vært en pionér når det gjelder samarbeid med eksilpoeter og har gjendiktet deres lyrikk til norsk. I tillegg har han gjendiktet sammen med språkeksperter, latvisk folkediktning og klassiske tekster fra persisk, sumerisk og koreansk. Sentralt i forfatterskapet står hans litterære dialoger med egne gjendiktninger av norrøn poesi.

 Bibliografi 

 1970: Ville fugler (dikt)
 1973, 1985: Trebuene (prosadikt)
 1976: Mellom elvene (fortellinger)
 1977: Sving bygd (roman)
 1979: Leve skroget, opp av skrapet (barnebok)
 1979: Huset i vranglås (ungdomsbiografi)
 1981: Et døgn over Le (diktsyklus)
 1982: Tiu (oppholdsbok nord, diktsyklus)
 1983: Politikertale, kjærlighetsord (nyttårstale, kjærlighetsdikt)
 1983: En ustyrlig historie om solloer, selkatter og et kjærlighetshull i havet (fabel)
 1984: I dette huset (diktsyklus, sammen med Paal-Helge Haugen)
 1985: Å erte en guru, historien om en navnløs sel (fabel)
 1987:  Raka, fortelleren (fabel)
 1988: Abiriels løve (tilegnet Wergelands hovedverk, skuespill)
 1989, 1990: Hun (diktsyklus, samtale med Voluspå som er originaloversatt) 
 1990: Introduksjon (skillingsmonolog, sammen med Paal-Helge Haugen)
 1991: Utesveveren (drama i to monologer)
 1991: Pit (fabel)
 1992: Fabel Vega (fabel)
 1993: Sollo-fabelen (inneholder fablene fra – 83/ – 87/ – 91/ – 92)
 1993: Huset med de sju dokkene (skuespill for dokker/skuespillere)
 1994: Himmel Innsjø (gjendiktning av He Dong sammen med forfatteren) 
 1994: Oceaner av øyeblikk (gjendiktning av Jamshed Masroor sammen med forf.) 
 1994: Sky på flukt (gjendiktning av Muniam Alfaker sammen med forfatteren og dansk oversetter)
 1995: i (48 dikt) 
 1996: Dainas (latviske folkedikt, utvalg og gjendiktning)
 1998: Otrap (en kritisk framstilling eller vidunderlige opphold i 46 kjærlighetsstillinger, roman)
 2000: Jaredal (eksempel på ei bygdebok, sammen med Jon Iverslien) 
 2000: På himmelen (skuespill)
 2001: Vindkald (samtale med to yngre Eddadikt)
 2001: Visjonens bok (gjendiktning av Muniam Alfaker sammed med Walid al-Kubaisi)
 2003: Brageseilet (samtale med Brages diktstrofer)
 2003: Fra vinhus og moské (5 persiske diktere, gjendiktet sammen med Finn Thiesen)
 2004: Til Inanna (Enheduannas dikt, gjendiktet fra sumerisk sammen med Jens Braarvig)
 2004: Hanen har galt. Helten har gjort alt han måtte gjøre (gjendiktning av koreanske dikt sammen med Vladimir Tikhonov)
 2005: Jeg setter foten her og ler (dikt i utvalg, ved Espen Stueland)
 2005: Mottakeren (dikt)
 2006: Diamantfjellene (kinesiske, japanske og koreanske dødsdikt gjendiktet sammen med Vladimir Tikhonov)
 2007: Stående hukommelse (livsroman)
 2008: Verden banker (historier fra sanfolket, sammen med Roger Avenstrup)
 2009: Fortell det ikke (skuespill) 
 2010: Diktet løper som en by (diktsyklus) 
 2013:  Jeg, Jako (roman)
 2014: Soveren (drama)
 2016: Fredsslutning (samtale med Edda)
 2021: Dikt i samling

 Priser og utmerkelser (utvalg) 
 Vindtornprisen 2017
 Doblougprisen 2002
 Språklig samlings litteraturpris 1999
 Aschehougprisen 1990

 Referanser 

Kilder
Presentasjon av Erling Kittelsen i Forfatterkatalogen på Forfattersentrums nettsider
«Erling Kittelsen» i Norsk biografisk leksikon

 Eksterne lenker 
 Erling Kittelsen  i Norske Dramatikeres Forbund
 Erling Kittelsen i NRK Forfatter
 Erling Kittelsen på Aschehoug.no 

Kategori:Norske dramatikere
Kategori:Norske lyrikere
Kategori:Norske romanforfattere
Kategori:Vinnere av Aschehougprisen
Kategori:Vinnere av Doblougprisen
Kategori:Personer fra Vennesla kommune